text: Så plaget er du af indbrud 
  23 februar 2018 kl. 15.02
  Antallet af indbrud er faldet markant i Syd- og Sønderjylland. Mest i Hedensted og de fire sønderjyske kommuner.
  
  Hvis du bor i Sønderjylland eller i Hedensted Kommune, er sandsynligheden for uventet besøg af indbrudstyve faldet markant siden 2016. I de fire kommuner i Sønderjylland og i Hedensted er antallet af indbrud faldet over 20 pct. på ét år, viser nye tal fra Danmarks Statistik.
  Borgerne i Hedensted har oplevet et fald på hele 31 pct. Antallet af indbrud i kommunen er faldet fra 276 til 191.
  I de fire sønderjyske kommuner, Haderslev, Tønder, Aabenraa og Sønderborg har borgerne også oplevet en del færre indbrud i deres hjem. Som det fremgår af tabellen nederst i artiklen, ligger Aabenraa lige efter Hedensted med en nedgang på 30 pct. De tre andre sønderjyske kommuner har oplvet en nedgang på mellem 27 og 22 pct.
  Billund Kommune klarer sig dårligst i Syd- og Sønderjylland med 27 pct. flere indbrud i 2017 end i 2016. Også i Vejen, Kolding og Horsens er indbrudstallene steget.
  Fanø skiller sig markant ud i statistikken, idet der i 2017 overhovedet ikke blev registreret et eneste indbrud. Året forinden var der seks.
  Indbrud i privat beboelse dækker over indbrud i villaer, lejlighed, værelse og landejendomme. Indbrud i erhvervsejendomme, fritids- og kolonihavehuse er ikke medregnet i tallene.
  På landsplan blev der i 2017 begået cirka 10 procent færre indbrud i de danske hjem end i 2016.
  Nr.Indbrud i beboelser20162017+/-
      
      
            1.Hedensted276191-31
            2.Aabenraa267186-30
            3.Haderslev434315-27
            4.Tønder136103-24
            5.Sønderborg482376-22
            6.Esbjerg707570-19
            7.Fredericia365319-13
            8.Vejle562504-10
            9.Varde284260-9
            10.Vejen2052102
            11.Horsens4174457
            12.Kolding54260812
            13.Billund10313127
            
             Fanø60
  
  Sådan gør du livet besværligt for indbrudstyven
  Anvend tænd- og sluk-ure til lys og musik, når du ikke er hjemme.Undgå at give tyven arbejdsro. Klip for eksempel hækken ned og sørg for, der ikke er helt mørkt på grunden, særligt ved døre og vinduer. Tilknyt eksempelvis en sensor til udendørsbelysningen, så lyset tænder, når der er bevægelse omkring huset.Placer elektronisk udstyr, designermøbler og lignende, så de ikke er synlige udefra.Gem de særligt værdifulde ting, inden du forlader hjemmet, eller opbevar tingene i en bankboks.Mærk dine værdigenstande med syntetisk DNA – en usynlig væske med en unik kode, som kan kædes direkte til dig, hvis politiet finder tyvekoster fra dit hjem. Det gør det sværere for tyven at afsætte varerne til hælere.Lav en aftale med naboerne om at holde øje med hinandens boliger.Få naboen til at fylde skrald i din skraldespand, tømme postkassen og sætte sin bil i din indkørsel, hvis du er væk igennem længere tid.(Kilde: Tryg)
  
  